**Р Е Ш Е Н И Е № ВР-48-ПР/2023г.**

**за преценяване на необходимостта от извършване на оценка на въздействието върху околната среда**

На основание чл.93, ал.3 и ал.6 от *Закона за опазване на околната среда* (ЗООС), чл.7, ал.1 и чл.8, ал.1 от *Наредба за условията и реда за извършване на оценка на въздействието върху околната среда*(Наредбата за ОВОС), чл.31, ал.4 и ал.6 от *Закона за биологичното разнообразие* (ЗБР), чл.40, ал.4 от *Наредба за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони*(Наредбата за ОС) и представена писмена документация от възложителя по Приложение № 2 към чл.6 от *Наредбата за ОВОС* и по чл.10, ал.1 и 2 от *Наредбата за ОС* и становища от специализирани ведомства

**Р Е Ш И Х**

**да не се извършва** оценка на въздействие върху околната среда за инвестиционно предложение: „Изграждане на фотоволтаичен парк“, в УПИ XI – 231, 232, в кв. 10, с. Бърдарски геран, ул. „Александър Стамболийски“ №18, общ. Бяла Слатина, обл. Враца, което **няма вероятност** да окаже значително отрицателно въздействие върху природни местообитания, популации и местообитания на видове, предмет на опазване в защитени зони.

**възложител**: „БГ СОЛАР ПАРК 3“ ЕООД, бул. „Шипченски проход“ № 11, ап. 9, р-н Слатина, гр. София, ЕИК 207311582

**Кратко описание на инвестиционното предложение (ИП):**

Инвестиционното предложение предвижда изграждане на фотоволтаична електроцентрала (ФЕЦ) за производство на ел. енергия с инсталирана мощност 231 kW.

Фотоволтаичната електроцентрала представлява съоръжение за производство на електрическа енергия чрез директно преобразуване на слънчевата светлина в електричество и подаване на произведената електроенергия в разпределителната мрежа чрез система от трансформатори и електропроводи върху терен с обща площ 2096 кв.м.

ИП ще се реализира в УПИ XI – 231, 232, в кв. 10, с. Бърдарски геран, ул. „Александър Стамболийски“ №18, общ. Бяла Слатина, обл. Враца.

В имота се предвижда да бъдат разположени 348 бр. фотоволтаични модула с единична мощност 665 Wp и 2 бр. инвертора. Всеки модул ще бъде с размери 2384/1303/35 мм, площ на един модул 3,106 м2. Монтажът ще се извърши чрез директно машинно набиване на вертикални носещи колони от стомана със сечение 100 мм в земята на дълбочина до 150 см.

За точката на присъединяване на фотоволтаичната централа към мрежата НН се очакват становища на „ЕРМ Запад“ ЕАД и ЕСО, която ще се намира на територията на населеното място.

При реализацията на ИП няма да се формират отпадъчни води.

Дейността по производство на ел. енергия не предполага генериране на отпадъци. В случай, че при разчистването и изравняването на терена се генерират излишни земни маси, същите ще се използват за обратен насип и неговото уплътнение. При необходимост от подмяна на фотоволтаичните панели, същите ще се връщат на производителя.

ФЕЦ граничи с път (ул. „Александър Стамболийски“), който ще бъде утъпкан. В имота ще бъде оставен път за обслужване.

Инвестиционното предложение попада в обхвата на т. 3, б. „а” – „промишлени инсталации за производство на електроенергия, пара и топла вода (невключени в приложение № 1)“ от Приложение № 2 на ЗООС. В тази връзка съгласно чл.93, ал.1, т.1 от ЗООС инвестиционното предложение **подлежи на процедура по преценяване на необходимостта от извършването на оценка на въздействието върху околната среда (ОВОС)**. В съответствие с чл.93, ал.3 от ЗООС компетентен орган за произнасяне с решение е директорът на РИОСВ - Враца.

Мястото на реализация на инвестиционното предложение **не засяга** защитени територии по смисъла на Закона за защитените територии (ЗЗТ) и **не попада** в обхвата на защитени зони /“Натура 2000“/ съгласно Закона за биологичното разнообразие (ЗБР).

Най-близо разположената защитена зона, на 11 км разстояние, е BG0000508 "Река Скът" за опазване на природните местообитания и на дивата флора и фауна, включена в списъка със защитени зони, приет с Решение №122/02.03.2007 г. на Министерски съвет (обн. ДВ бр. 21/2007 г.).

ИП попада под разпоредбите на чл.2, ал.1, т.1 от *Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони* (Наредбата за ОС), поради което подлежи на процедура по **оценка за съвместимостта** му с предмета и целите на опазване на защитените зони, по реда на чл.31, ал.4 във връзка с ал.1 от ЗБР, която се провежда чрез процедурата по преценяване на необходимостта от извършване на ОВОС.

След прегледа на представената документация и на основание чл. 40, ал. 3 от горецитираната Наредба за ОС*,* въз основа на критериите по чл.16 от нея, е направена преценка за вероятната степен на отрицателно въздействие, според която инвестиционното предложение **няма вероятност** да окаже значително отрицателно въздействие върху природни местообитания, популации и местообитания на видове, предмет на опазване в защитени зони.

Представени са становища Регионална здравна инспекция – Враца (РЗИ – Враца), община Бяла Слатина и кметство с. Бърдарски геран, които са включени в мотивите на настоящото Решение.

**М О Т И В И**

**І. Характеристики на инвестиционното предложение:** **размер, засегната площ, мащабност, обем, взаимовръзка и кумулиране с други съществуващи и/или одобрени инвестиционни предложения; ползване на природни ресурси, земните недра, почвите, водите и биологичното разнообразие; генериране на отпадъци, замърсяване и вредно въздействие; риск от големи аварии и/или бедствия; рискове за човешкото здраве:**

1. Предмет на ИП е изграждане на фотоволтаична електроцентрала за производство на ел. енергия с инсталирана мощност 231 kW.
2. Инвестиционното предложение не предвижда и не е пряко свързано с водовземане и/или ползване на воден обект по смисъла на Закона за водите.
3. При реализацията на ИП няма да се формират отпадъчни води.
4. Дейността по производство на ел. енергия не предполага генериране на отпадъци. В случай, че при разчистването и изравняването на терена се генерират излишни земни маси, същите ще се използват за обратен насип и неговото уплътнение. При необходимост от подмяна на фотоволтаичните панели, същите ще се връщат на производителя.
5. Не се предвижда изграждане на нова пътна инфраструктура - ФЕЦ граничи с път и в имота ще бъде оставен път за обслужване.
6. Изграждането и експлоатацията не е свързана със съхранение и употреба на опасни химични вещества.
7. В резултат от реализацията на инвестиционното предложение не се очаква замърсяване, вредно въздействие и дискомфорт за околната среда.
8. При спазване на план за безопасност и здраве (ПБЗ) и безопасност на труда по време на строителството и експлоатацията на обекта, няма условия, съответно риск за възникване на големи аварии и/или бедствия.
9. Съгласно становище с изх. № 10-49-1/27.07.2023г. на РЗИ – Враца, реализацията на ИП няма да окаже отрицателно въздействие върху хората и тяхното здраве при изпълнение на посочените в становището изисквания.

**ІІ. Местоположението на инвестиционното предложение:** **съществуващо и одобрено земеползване, относителното изобилие, достъпност, качеството и възстановителна способност на природните богатства; абсорбционен капацитет на природната среда; крайбрежни зони и морска околна среда; планински и горски райони; защитени със закон територии; засегнати елементи от Националната екологична мрежа; територии, свързани с инвестиционното предложение, в които нормите за качество на околната среда са нарушени или се смята, че съществува такава вероятност; гъстонаселени райони; ландшафт и обекти с историческа културна или археологическа стойност; територии и/или зони и обекти със специфичен санитарен статут или подлежащи на здравна защита:**

1. Фотоволтаичнaта електроцентралa ще се реализира в УПИ XI – 231, 232, с площ: 2096 м2, урбанизирана територия, в кв. 10, с. Бърдарски геран, ул. „Александър Стамболийски“ №18, общ. Бяла Слатина, обл. Враца.
2. За реализацията на ИП не се предвижда използване на допълнителни площи за временни дейности.
3. Не се очаква нарушаване на качеството и регенеративната способност на природните ресурси в района, т.к. по време на експлоатация ще се използва само слънчева енергия, представляваща възобновяем ресурс, без да се използват други природни ресурси.
4. Мястото на реализация на инвестиционното предложение не попада в границите на защитени територии по смисъла на Закона за защитените територии (ЗЗТ) и в обхвата на защитени зони /“Натура 2000“/ съгласно Закона за биологичното разнообразие (ЗБР).
5. Инвестиционното предложение няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитени зони, поради следните мотиви:
	1. Мястото на реализация на инвестиционното предложение не засяга територията на защитени зони, предвид което следва, че не се засягат природни местообитания и местообитания на видове, предмет на опазване в най-близката защитена зона, съответно няма да има и загуба на площи от тях. Предвид естеството на обекта не се очакват и косвени въздействия, които да изменят трайно и необратимо съседни територии от значение за естественото функциониране на местообитанията и видовете, предмет на опазване в BG0000508 "Река Скът".
	2. Отчитайки временния и обратим характер на антропогенното въздействие, изпълнение на предвидените с ИП дейности не се очаква да формира значително по степен безпокойство и няма да доведе до намаляване на числеността и плътността на популациите на видовете, предмет на опазване в защитената зона.
	3. Предвид местоположението, вида и обема на дейностите, които не са свързани с генериране на вредни емисии и отпадъци във въздуха, водите и/или почвите няма вероятност от възникване на негативни изменения на територии и ключови елементи на околната среда, определящи структурата, функциите и природозащитните цели на най-близката защитена зона, както и от нарушаване на функционални връзки между отделни зони от мрежата "Натура 2000" и възникване на бариерен ефект.
	4. При направената оценка на реализираните и одобрени за реализация инвестиционни предложения, планове, програми и проекти в границите на защитена зона BG0000508 "Река Скът", в близост до мястото на реализация на настоящото ИП, се установи, че така заявеното ИП не предполага възникване на значителен отрицателен кумулативен ефект върху защитени зони, при реализацията му в комбинация с други ИП, планове и програми.

**ІІІ. Типа и характеристиките на потенциалното въздействие върху околната среда:** **степен и пространствен обхват на въздействието, естество на въздействието, трансграничен характер на въздействието, интензивност и комплексност на въздействието, същност, големина, вероятност за въздействие, очаквано настъпване, продължителност, честота и обратимост на въздействието; комбиниране с въздействията на други съществуващи и/или одобрени инвестиционни предложения; възможност за ефективно намаляване на въздействията:**

1. Териториалният обхват на въздействие, в резултат от извършване на дейностите предвидени с инвестиционното предложение, е ограничен и локален в рамките на горепосочения имот.
2. Осъществяването на инвестиционното предложение няма да доведе до негативни въздействия върху компонентите на околната среда.
3. Инвестиционното предложение не е свързано с отделяне на емисии на вредни вещества в атмосферния въздух и шум в околната среда.
4. Предвид местоположението и характера на предвидената дейност, реализацията на инвестиционното предложение няма да доведе до трансгранични въздействия.

 **ІV. Обществения интерес към инвестиционното предложение:**

1. Съгласно изискванията на чл. 4, ал. 2 от Наредбата за ОВОС, инспекцията е обявила инвестиционното предложение на интернет страницата си и е уведомила писмено кметовете на община Бяла Слатина и кметство с. Бърдарски геран.
2. Възложителя е изпълнил задължението си за самостоятелно оповестяване, като е декларирал, че е обявил инвестиционното предложение по подходящ начин.
3. Осигурен е обществен достъп до информацията по приложение № 2 по реда на чл.6, ал.9 от Наредбата за ОВОС, като е поставено съобщение, както следва:

- на интернет страницата и на информационното табло в сградата на РИОСВ – Враца;

- на интернет страницата и на информационното табло в сградата на община Бяла Слатина и на информационното табло в кметство с. Бърдарски геран.

1. С писмо изх. № 3200-77-1/03.08.2023г. на община Бяла Слатина и писмо изх. № 1003-134(1)/07.08.2023г. на кметство с. Бърдарски геран, общината и кметството уведомяват, че в законоустановения срок не са постъпвали становища, възражения и/или мнения относно инвестиционното предложение.
2. Към момента на изготвяне на настоящето Решение в РИОСВ-Враца няма постъпили жалби, възражения и становища срещу реализацията на инвестиционното предложение.

**ПРИ СПАЗВАНЕ НА СЛЕДНОТО УСЛОВИЕ:**

1. Всички дейности с отпадъци (оползотворяване, транспортиране, третиране) да се извършва от лица притежаващи необходимите документи по чл. 35 от *Закона за управление на отпадъците.*

 *Настоящето решение се отнася само за конкретното заявено предложение и в посочения му капацитет*.

 *Настоящето решение не отменя задълженията на възложителя за изпълнение на изискванията на Закона за опазване на околната среда и други специални закони и подзаконови нормативни актове и не може да служи, като основание за отпадане на отговорността съгласно действащата нормативна уредба по околната среда.*

 *На основание чл.93, ал.7 от ЗООС, при промяна на инвестиционното предложение, на възложителя или на някои от обстоятелствата, при които е било издадено настоящето решение, възложителят/новият възложител трябва да уведоми РИОСВ-Враца своевременно.*

*На основание чл.93, ал.8 от ЗООС, решението губи правно действие, ако в срок 5 години от датата на издаването му не е започнало осъществяването на инвестиционното предложение.*

*Неизпълнението на поставени условия в решението е нарушение на чл.166, т.2 от ЗООС, за което ще бъдат предприети съответните административнонаказателни мерки.*

*Решението може да бъде обжалвано по реда на Административнопроцесуалния кодекс чрез РИОСВ - Враца пред Министъра на околната среда и водите и/или пред съответния Административен съд по реда на чл.133 от АПК в 14 дневен срок от съобщаването му на заинтересованите лица.*

**Дата: 10.08.2023 г.**

